Publication: Magyar Közlöny
Issue: MK-2000-65 (Year: 2000, Number: 65)
Era: 1990-2004
Section: az 1995. évi XCVI. törvényhez
Paragraph Index: 1112

az 1995. évi XCVI. törvényhez A kötelező gépjármű-felelősségbiztosítási kötvénynyilvántartás minimális szabályai A Belügyminisztérium központi gépjármű-nyilvántartása tartalmazza a biztosított üzembentartó, a jármű és a szerződés alább felsorolt adatait: — a szerződő (biztosított) nevét, lakcímét (telephelyét), — a gépjármű forgalmi rendszámát és alvázszámát, — rendszámváltozás esetén annak időpontját és a korábbi rendszámot, — a biztosító nevét, a kötvény azonosítóját (kötvényszám), — a kockázatviselés kezdetének időpontját, megszűnése esetén annak dátumát és a megszűnés okát. A nyilvántartásból adatot kaphat: a gépjármű-felelősségbiztosítást művelő biztosítók, a Kártalanítási Számla kezelője, a nemzeti iroda, a Felügyelet, a rendőrhatóság, a szerződő (biztosított) és a károsult. A biztosító a saját kötvényadatait korlátozás nélkül, míg más biztosítóval kötött szerződés adatait a szerződőre (biztosítottra) vonatkozó adatok kivételével kaphatja meg. A szerződő (biztosított) csak saját adatait, míg a károsult csupán a biztosító nevét és a kötvényazonosítót ismerheti meg.”

Source: https://magyarkozlony.hu/hivatalos-lapok/565ecd1d182059a6fae3b93f55a7a48414baad4d/dokumentumok/b402248e93441f229383a9dacfd4f470081704b9/letoltes